**DK\_\_\_.\_\_.**

**Uzziņa 22.04.2021. vadības sēdei par izstrādājamo**

**likumprojektu “Grozījums Likumā par budžetu un finanšu vadību”**

|  |  |
| --- | --- |
| Projekta izstrādes nepieciešamība (risināmā problēma) | Likumprojekta “Grozījums Likumā par budžetu un finanšu vadību” (turpmāk – likumprojekts) mērķis ir papildināt Likumu par budžetu un finanšu vadību ar deleģējumu, uz kā pamata, sākot ar 2022. gadu, tiks izdoti pastāvīgi Ministru kabineta (turpmāk – MK) noteikumi par kārtību, kādā izmanto gadskārtējā valsts budžeta likumā paredzēto apropriāciju valsts un pašvaldību vienoto klientu apkalpošanas centru (turpmāk – VPVKAC) tīkla izveidei, uzturēšanai un publisko pakalpojumu sistēmas pilnveidei, lai šie MK noteikumi nav jāizdod ikgadēji, tādējādi nodrošinot vienotu un pastāvīgu kārtību finansējuma piešķiršanai pašvaldībām. |
| Projekta satura galvenie virzieni | Šobrīd MK noteikumi par kārtību, kādā izmanto gadskārtējā valsts budžeta likumā paredzēto apropriāciju VPVKAC tīkla izveidei, uzturēšanai un publisko pakalpojumu sistēmas pilnveidei tiek izdoti ikgadēji, jo pašvaldībai piešķiramais apropriācijas asignējums nodarbināto atlīdzības fonda nodrošināšanai ir piešķirams, pamatojoties uz iedzīvotāju skaitu pašvaldībā, kas var mainīties atkarībā no iedzīvotāju migrācijas, tātad – katru gadu.  Ar VARAM valsts sekretāra 2019. gada 26. jūlija rīkojumu Nr. 1-2/92 tika izveidota darba grupa priekšlikumu izstrādei izmaiņām kārtībā, kādā ministrija budžeta programmas 30.00.00 “Attīstības nacionālie atbalsta instrumenti” paredzētās apropriācijas ietvaros piešķir dotāciju pašvaldībām VPVKAC izveidei, uzturēšanai un publisko pakalpojumu sistēmas pilnveidei. Darba grupa par labāko valsts budžeta finansēšanas modeli pašvaldībām atzina risinājumu, kura ietvaros, sākot ar 2021. gadu, pašvaldībām, kurās strādā VPVKAC, katrai tiks izmaksāta bāzes summa (kura netiek piesaistīta kādam īpašam rādītājam (piemēram, minimālajai vai vidējai algai nozarē) un papildus bāzes summai piešķiramais finansējums pašvaldībām tiks aprēķināts, ņemot vērā datus par iepriekšējā gadā sniegto pakalpojumu apjomu.  2020. gada 4. februārī ar MK rīkojumu Nr. 39 “Par pakalpojumu vides pilnveides plānu 2020.-2023.gadam” ir apstiprināt “Pakalpojumu vides pilnveides plāns 2020.-2023. gadam”, kur cita starpā ir iestrādāta nostādne, ka, izstrādājot jauno VPVKAC finansējuma modeli, tiks ņemti vērā minētās darba grupas priekšlikumi, proti, Vienotā publisko pakalpojumu palīdzības dienesta izveidei un VPVKAC tīkla kopējai attīstībai nepieciešams mainīt esošo dotācijas izmaksu aprēķināšanas modeli, kas paredz nākotnē ikgadējo dotāciju izmaksu aprēķināt VPVKAC pēc reģistrēto sniegto pakalpojumu un apkalpoto kontaktu skaita, kas netiešā veidā veicinātu VPVKAC veidot tā, lai pakalpojumu un konsultāciju skaits augtu (piemēram, rūpīgāk izvēlēties atrašanās vietu, optimizēt esošās vietas, uzlabot kvalitāti u.c.).  Ievērojot minēto, ir nepieciešams papildināt Likuma par budžetu un finanšu vadību 9. pantu ar jaunu daļu, nosakot, ka kārtību, kādā izmanto gadskārtējā valsts budžeta likumā paredzēto apropriāciju VPVKAC tīkla izveidei, uzturēšanai un publisko pakalpojumu sistēmas pilnveidei, nosaka MK, attiecīgu deleģējumu turpmākajos gados neiekļaujot ikgadējā likumā par valsts budžetu. |
| Citi risinājuma varianti, ja tādi pastāv | Nav |
| Atbildīgā amatpersona par projektu | Valsts pārvaldes pakalpojumu attīstības departamenta direktors Uģis Bisenieks |
| Struktūrvienības un padotības iestādes, ar kurām projekts jāsaskaņo | Budžeta un finanšu departaments, Juridiskais departaments |
| Finansiālā ietekme uz valsts budžetu (ir vai nav; aptuvenais novērtējums) | Noteikumu regulējums neprasa papildus līdzekļus valsts budžetā. |
| Informācija par riskiem, kas saistīti ar projekta virzību, ja ir | Nav |
| Projekta virzības kalendārais plāns | 1. Izsludināt Valsts sekretāru sanāksmē: 05.05.2021. 2. Iesniegt Ministru kabinetā: 2021. II cet. |
| **Sabiedrības līdzdalība** | |
| Datums, kad plānots dokumenta projektu publicēt ministrijas tīmekļa vietnē sabiedrības līdzdalības nodrošināšanai | Sabiedrības līdzdalība tiks nodrošināta, publicējot likumprojektu un tā sākotnējā novērtējuma ziņojumu (anotāciju) Ministrijas tīmekļvietnē un Valsts kancelejas tīmekļvietnē. |
| Sabiedrības mērķgrupas | Mērķgrupa, ko skar šis likumprojekts, aptver visas pašvaldības un to iedzīvotājus, kuri izmanto VPVKAC sniegtos valsts un pašvaldību pakalpojumus. |
| Plānotie sabiedrības līdzdalības veidi | Likumprojekta saskaņojums ar VPVKAC pārraudzības darba grupu. |

Anspoka, 67026938

maija.anspoka@varam.gov.lv